open-index/open-wikipedia-markdown huggingface dataset:
Οδηγία των Οικοτόπων (92/43/ΕΟΚ)

Η **Οδηγία των Οικοτόπων** της Ευρωπαϊκής Κοινότητας είναι η Οδηγία 92/43/ΕΟΚ του 1992 (ΕΕ L 206 της 22.7.1992, σ. 7 έως 50) και αφορά στο δίκτυο **[[Φύση 2000|Natura 2000]]** και προβλέπει την υποχρέωση κατάθεσης Εθνικού Καταλόγου Οικοτόπων. Ο Ελληνικός Εθνικός κατάλογος διαμορφώνεται σε 234 περιοχές Κοινοτικού Ενδιαφέροντος (SCI) και 52 Περιοχές για την Προστασία της Ορνιθοπανίδας (SPA).

Στο Δίκτυο "Natura 2000" εντάχθηκε συνολικά έκταση 27.077.680 στρεμμάτων με το ποσοστό των χερσαίων εκτάσεων και εσωτερικών υδάτων να φτάνει στο 16,2% της συνολικής έκτασης της χώρας.

Για την προστασία των σημαντικών βιοτόπων και των σπάνιων ειδών υπάρχουν θεσμικές δεσμεύσεις που αναφέρονται σε:

1. Υφιστάμενες δεσμεύσεις χερσαίων εκτάσεων και εσωτερικών υδάτων έκτασης 18.275.000 στρεμμάτων και αφορούν σε:

* 11 Περιοχές Σύμβασης Ραμσάρ
* 10 Εθνικούς Δρυμούς
* 19 Αισθητικά δάση
* 51 Διατηρητέα μνημεία της φύσης
* 15 Ειδικές Ζώνες Προστασίας (Ζ.Ε.Π αγγλικά: Special Protection Areas - SPA)
* 87 Ορεινούς όγκους με υψόμετρο άνω των 900 μέτρων, εξαιρουμένων των Εθνικών δρυμών και Αισθητικών Δασών
* 14 Περιοχές Προστασίας Άγριων Πτηνών (S.P.A.), εξαιρουμένων των ορεινών όγκων, Ramsar και Εθνικών Δρυμών

2. Υφιστάμενες Δεσμεύσεις Θαλάσσιων Εκτάσεων, 1.100.000 στρεμμάτων που αφορούν στα:

* Θαλάσσια έκταση Κόλπου Λαγανά Ζακύνθου
* Θαλάσσιο Πάρκο Σποράδων

3. Άλλες Δεσμεύσεις, κυρίως χερσαίων εκτάσεων, έκτασης 5.000.000 στρεμμάτων που εντάσσονται μερικώς στο δίκτυο "NATURA 2000" :

* Αρχαιολογικούς χώρους
* Τοπία Ιδιαίτερου Φυσικού Κάλλους
* 615 Καταφύγια Θηραμάτων
* 7 Ελεγχόμενες κυνηγετικές περιοχές

Η Οδηγία 92/43/ΕΚ εναρμονίστηκε στο ελληνικό Δίκαιο με την Κοινή Υπουργική Απόφαση 33318/3028/11-12-98 (ΦΕΚ 1289/Β/28-12-98)

## Δείτε επίσης
* Σύμβαση Ραμσάρ
* Οδηγία για τα πουλιά (79/409/ΕΟΚ)
* Φύση 2000
* Γαλάνη, Περιβαλλοντική Εκτίμηση και Αδειοδότηση, 2022, εκδ. Νομική Βιβλιοθήκη. 

## Εξωτερικοί σύνδεσμοι
* Το πλήρες κείμενο της Οδηγίας 
* Χάρτης με τις προστατευόμενες περιοχές Natura της οδηγίας 92/43
* Χάρτης με υπόβαθρα τις δορυφορικές εικόνες του Google για τις περιοχές για τα πουλιά (SPA.)

Κατηγορία:Προστατευόμενες φυσικές περιοχές
Κατηγορία:Δίκαιο περιβάλλοντος
Κατηγορία:Διατήρηση της φύσης
Υγροβιότοπος

thumb|right

**Υγροβιότοπος** (κατά τη βιολογία), ή αλλιώς **υγρότοπος** (κατά την εδαφολογία) ονομάζεται κάθε τόπος που καλύπτεται μόνιμα ή εποχικά από ρηχά νερά ή που δεν καλύπτεται ποτέ από νερά αλλά έχει υγρό υπόστρωμα για μεγάλο διάστημα του έτους.

Υγρότοποι είναι φυσικές ή τεχνητές περιοχές αποτελούμενες από έλη με ποώδη βλάστηση, από μη αποκλειστικώς ομβροδίαιτα έλη με τυρφώδες υπόστρωμα, από τυρφώδεις γαίες ή από νερό. Οι περιοχές αυτές είναι μόνιμα ή προσωρινά κατακλυζόμενες από νερό το οποίο είναι στάσιμο ή τρεχούμενο, γλυκό, υφάλμυρο ή αλμυρό και περιλαμβάνουν επίσης εκείνες τις εκτάσεις που καλύπτονται από θαλασσινό νερό το βάθος του οποίου κατά τη ρηχία δεν υπερβαίνει τα έξι μέτρα. Ουσιώδη γνωρίσματα της μεταβατικής ζώνης που παρεμβάλλεται μεταξύ των μόνιμα κατακλυσμένων και των καθαρά χερσαίων περιοχών είναι η παρουσία υδροχαρούς βλάστησης και η ύπαρξη υδρομορφικών εδαφών, δηλαδή εδαφών που ανέπτυξαν ειδικά γνωρίσματα ως αποτέλεσμα της υψηλής υπόγειας στάθμης νερού (Σύμβαση Ραμσάρ (''Ramsar'')).

## Φυσικοί Υγροβιότοποι
# Ποταμοί και ρυάκια με συνεχή ροή
# Δέλτα ποταμών
# Ποτάμιες πλημμυρογενείς πεδιάδες
# Λίμνες γλυκού νερού
# Υφάλμυρες λίμνες και έλη
# Λιμνούλες με έλη γλυκού νερού
# Έλη με θάμνώδη βλάστηση
# Δάσος σε έλος γλυκού νερού
# Τυρφώδεις γαίες ή έλη με τυρφώδη πυθμένα
# Αλπικοί υγρότοποι και υγρότοποι τούνδρας
# Πηγές γλυκού νερού, οάσεις
# Γεωθερμικοί υγροβιότοποι

## Τεχνητοί Υγροβιότοποι
# Περιοχές αποθήκευσης νερού (ταμιευτήρες) που δημιουργούνται με φράγματα
# Λιμνούλες αγροκτημάτων 
# Λιμνούλες υδατοκαλλιεργειών
# Υγρότοποι εκμετάλλευσης αλατιού (τηγάνια αλυκών, αλυκές)
# Υγρότοποι απο εκσκαφές σε λατομεία και ορυχεία
# Υγρότοποι για επεξεργασία λυμμάτων
# Εποχικώς κατακλυζόμενες γαίες

## Πηγές
ΥΓΡΟΤΟΠΟΙ: 

## Δείτε επίσης
* Σύμβαση Ραμσάρ

## Εξωτερικοί σύνδεσμοι
* 


Κατηγορία:Οικοσυστήματα
Κατηγορία:Ποτάμιες και λιμνιαίες γεωμορφές
Κατηγορία:Ενδιαίτημα
Κατηγορία:Περιβαλλοντική ορολογία
Βορδόνια Λακωνίας

Η **Βορδόνια** είναι ένα μικρό χωριό στο Νομό Λακωνίας, χτισμένο στους πρόποδες του Ταϋγέτου. Μετά την εφαρμογή του νόμου «Καποδίστριας» άνηκε στο δήμο Πελλάνας και αποτελούσε δημοτικό διαμέρισμά του. Πλέον ανήκει στο Δήμο Σπαρτιατών. Παρουσιάζει την ιδιαιτερότητα του επιμερισμού σε έξι συνοικισμούς: τον Κάμπο, τον Όραχο, τη Σουλήνα, τα Παπαδιάνικα, την Άνω Χώρα και τη Λόπεση. Οι συνοικισμοί αυτοί απέχουν 0,5 έως 1,5 χιλιόμετρα περίπου μεταξύ τους. Φημίζεται για το ελαιόλαδο που παράγει η περιοχή με πολλές βραβεύσεις σε Ελλάδα και εξωτερικό.

Το μεγαλύτερο μέρος του πληθυσμού του χωριού το εγκατέλειψε μετά το Δεύτερο Παγκόσμιο Πόλεμο, μεταναστεύοντας στην Αθήνα ή σε διάφορες χώρες όπως τις ΗΠΑ, τον Καναδά, την Αυστραλία, τη Γερμανία, κ.α.

## Πληθυσμός

## Άλλα στοιχεία
Η Βορδόνια τα παλαιότερα χρόνια είχε δύο δημοτικά σχολεία, τα οποία πλέον δεν λειτουργούν λόγω μικρού αριθμού μαθητών. Οι μαθητές του χωριού μετακινούνται στα πλησιέστερα σχολεία στο Καστόρειο, την έδρα του πρώην δήμου Πελλάνας. Η Βορδόνια έχει μία μικρή πλατεία στο συνοικισμό Όραχο, όπου βρίσκεται και η έδρα του δημοτικού διαμερίσματος. 

Η Βορδόνια και οι γύρω περιοχές φημίζονται για την παραγωγή ελαιολάδου. Το ελαιόλαδο που παράγεται στην περιοχή είναι διάσημο λόγω της χαμηλής του οξύτητας, τη βιολογική καλλιέργεια και τη φροντίδα που δείχνουν οι ντόπιοι κατά τη συγκομιδή και επεξεργασία του ελαιόκαρπου.

## Προσωπικότητες
*Παναγιώτης Ζωγράφος, λαϊκός ζωγράφος και αγωνιστής της επανάστασης του 1821.

Κατηγορία:Χωριά της περιφερειακής ενότητας Λακωνίας
Κατηγορία:Δήμος Σπάρτης
Γκέτο

[thumb|right|330px|Άποψη του εβραϊκού γκέτο στην πόλη [Πεζενάς της Γαλλίας.]]
Το **γκέτο** (ιταλικά: *ghetto*) είναι μία περιοχή όπου άνθρωποι συγκεκριμένης εθνικότητας ή θρησκείας ή άλλου κοινού γνωρίσματος ζουν ομαδικά, εθελοντικά ή υποχρεωτικά, σε ήπια ή έντονη απομόνωση. Η λέξη ιστορικά αναφέρεται σε περιορισμένες οικιστικές ζώνες όπου υποχρεώνονταν, από τους Ναζί, να ζουν οι Εβραίοι, αλλά σήμερα αναφέρεται σε οποιαδήποτε φτωχή αστική περιοχή.

Τα αρχικά *γκέτο* βρίσκονταν στη Βενετία και σε άλλα εμπορικά κέντρα της βόρειας Ιταλίας· ο αντίστοιχος γερμανικός όρος ήταν *Γιουντενγκάσσε*, και ο μαροκινός αραβικός *μελλάχ*. Κατά τη διάρκεια του Β΄ Παγκοσμίου Πολέμου, στην Ευρώπη, εμφανίστηκαν τα εβραϊκά γκέτο. Οι συνθήκες ζωής σε αυτά τα γκέτο ήταν τραγικές και οι άνθρωποι που ζούσαν εκεί μαστίζονταν από την πείνα και τη φτώχεια, ενώ πολλές φορές υφίσταντο φρικτά βασανιστήρια, εξευτελισμούς και εκτελέσεις από τα ναζιστικά στρατεύματα.

## Σύγχρονη εποχή
Στην εποχή μας γκέτο υπάρχουν σε όλο τον κόσμο, κυρίως στις μεγάλες πόλεις. Στις περιοχές αυτές συνήθως διαμένουν οι μειονότητες (άτομα διαφορετικής εθνικότητας, φυλής ή και θρησκείας από αυτή που επικρατεί). Τα γκέτο αυτά είναι κοινωνικά αποκλεισμένα και περιθωριοποιημένα από την υπόλοιπη χώρα. Σε πολλές χώρες γίνονται προσπάθειες διάλυσης των γκέτο και αφομοίωσης από την κοινωνία των πληθυσμών που ζουν σε αυτά.
## Εξωτερικοί σύνδεσμοι
* 
* 

Κατηγορία:Κοινωνιολογία
Κατηγορία:Αστικός μαρασμός
Κατηγορία:Φυλετικός διαχωρισμός
Αργή αιολική μηχανή

Η **αργή αιολική μηχανή** είναι τύπος αιολικής μηχανής οριζόντιου άξονα περιστροφής, που χρησιμοποιήθηκε ευρύτατα στην Αμερική (είναι ο γνωστός ανεμόμυλος που βλέπουμε συχνά σε φάρμες), γι'αυτό και είναι γνωστή και σαν **αμερικανικός ανεμόμυλος**. Σχεδιάστηκε αρχικά στη Λειψία το 1724 και χρησιμοποιήθηκε στις ΗΠΑ στο δεύτερο μισό του 19ου αιώνα.

Αποτελείται συνήθως από ξύλινη φτερωτή με 12  ή και περισσότερα πτερύγια και διάμετρο γύρω στα έξι μέτρα, που είναι αναρτημένη σε ξύλινο ή σιδερένιο σκελετό ύψους περίπου 10-15 μέτρων. Στο πίσω μέρος διαθέτει και πτερύγιο (ανεμοδείκτη) για να μπορεί να ακολουθεί αλλαγές στη φορά του ανέμου.  Μπορεί να λειτουργεί με μικρές ταχύτητες ανέμου (5 m/sec), το μεγάλο δε βάρος της κατασκευής περιορίζει τον αριθμό στροφών ανά λεπτό, εξ ου και η ονομασία "αργή". Συνέπεια της αργής αυτής περιστροφής είναι και η μικρή απόδοση της μηχανής, που είναι γύρω στο 0,3-0,5 και που τις περιόρισε στη χρησιμοποίησή τους για την άντληση νερού.

Κατηγορία:Αιολικές μηχανές
Χαναναίοι

Οι **Χαναναίοι** ή **Καναανίτες** ήταν αρχαίος λαός με πιθανή αρχική κοιτίδα παρά τον Περσικό κόλπο από όπου μετανάστευσαν περί το 2500 π.Χ. σε περιοχή της Μέσης Ανατολής. Κατά μία άποψη θεωρείται ότι είναι λαός σημιτικής καταγωγής ενώ η Παλαιά Διαθήκη φέρει τη φυλή των **Χαναναίων** να είναι χαμιτικής καταγωγής ως απόγονοι του Χαναάν, τέταρτου γιου του Χαμ (γιου του Νώε). Η περιοχή όπου διέμεναν ονομαζόταν Χαναάν. Η αφήγηση της Γένεσης αναφέρεται σε 11 οικογενειακά φύλα που προήλθαν από τον προπάτορα Χαναάν. (Γένεση 10:15-19). Η γενετική ανάλυση δείχνει επίσης ότι οι ίδιοι οι Χαναναίοι κατάγονται από νεολιθικούς γεωργούς που έφθασαν στην περιοχή πριν από 5.000 έως 10.000 χρόνια, κυρίως από τα ανατολικά (κάτι που αναφέρουν και αρχαίοι Έλληνες συγγραφείς).

Μετά την έξοδό τους από την Αίγυπτο και την περιπλάνησή τους στην έρημο Σινά οι Ισραηλίτες εισέβαλαν στη γη Χαναάν. Σύμφωνα με την Τορά ή Παλαιά Διαθήκη,ο Θεός έδρασε κατ' επανάληψη για χάρη τους ώστε να καταλάβουν σταδιακά όλη την γεωγραφική περιοχή που είχε υποσχεθεί ο Θεός στον προπάτορα τους τον Αβραάμ, εξολοθρεύοντας τις φυλές των Χαναναίων. (Γένεση 12:7· 13:14-17· 15:7, 13-21· 17:8)

Το Δευτερονόμιο §αναφέρει: «  οὐ ποιήσεις οὕτω τῷ Θεῷ σου· τὰ γὰρ βδελύγματα Κυρίου, ἃ ἐμίσησεν, ἐποίησαν ἐν τοῖς θεοῖς αὐτῶν, ὅτι τοὺς υἱοὺς αὐτῶν καὶ τὰς θυγατέρας αὐτῶν κατακαίουσιν ἐν πυρὶ τοῖς θεοῖς αὐτῶν.» (Δευτερονόμιο 12:31, ) μτφρ :   Οχι· δεν θα κάμης συ έτσι στον Θεόν σου· διότι αηδιαστικά και αποκρουστικά πράγματα, τα οποία εμίσησεν ο Θεός, έκαμαν αυτοί προς τους θεούς των, αφού έφθασαν μέχρι του σημείου να καίουν τους υιούς και τας θυγατέρας των εις την φωτιάν χάριν των θεών των. Επίσης: « οὐχὶ διὰ τὴν δικαιοσύνην σου, οὐδὲ διὰ τὴν ὁσιότητα τῆς καρδίας σου σὺ εἰσπορεύῃ κληρονομῆσαι τὴν γῆν αὐτῶν, ἀλλὰ διὰ τὴν ἀσέβειαν τῶν ἐθνῶν τούτων Κύριος ἐξολοθρεύσει αὐτοὺς ἀπὸ προσώπου σου καὶ ἵνα στήσῃ τὴν διαθήκην αὐτοῦ, ἣν ὤμοσε Κύριος τοῖς πατράσιν ἡμῶν, τῷ Ἁβραὰμ καὶ τῷ Ἰσαὰκ καὶ τῷ Ἰακώβ.». (Δευτερονόμιο 9:5)μτφρ :   Οχι δια τας αρετάς σου· ούτε δια την αγνότητα και ευσέβειαν της καρδίας σου εισέρχεσαι συ να κληρονομήσης την χώραν αυτών των εθνών, αλλά δια την αθεράπευτον ασέβειαν αυτών των εθνών, θα τα εξολοθρεύση ο Κυριος από εμπρός σου, δια να εκπληρώση και την υπόσχεσίν του, την οποίαν με όρκον επεβεβαίωσεν στους προπάτοράς μας, τον Αβραάμ, τον Ισαάκ και τον Ιακώβ. 

Σύμφωνα με νέες μελέτες ,οι Χαναναίοι δεν υπέστησαν ολοκληρωτικό αφανισμό αλλά μάλιστα έχουν στενή συγγενική σχέση με τους σύγχρονους κατοίκους του Λιβάνου.

## Δείτε επίσης
*Χαναανικές γλώσσες

## Παραπομπές


Κατηγορία:Έθνη της Εβραϊκής Βίβλου
Κατηγορία:Παλαιστίνη
Κατηγορία:Ιστορία του Ισραήλ
Άγιος Βονιφάτιος

Ο **Άγιος Βονιφάτιος** (*Saint Boniface*, 675 – 5 Ιουνίου 754) ήταν Αγγλοσάξονας ιεραπόστολος, ηγετική προσωπικότητα της αγγλοσαξονικής αποστολής στα γερμανικά τμήματα της Φραγκικής αυτοκρατορίας κατά τον 8ο αιώνα. Εγκαθίδρυσε τις πρώτες οργανωμένες χριστιανικές κοινότητες σε πολλά μέρη της Γερμανίας. Είναι ο άγιος προστάτης της Γερμανίας και αποκαλείται "Απόστολος των Γερμανών". Γεννήθηκε ως Γουίνφριντ (Winfrid, Wynfrith ή Wynfryth) στο βασίλειο του Ουέσσεξ, πιθανότατα στο Κρέντιτον. 

Θεωρείται άγιος από τη Λουθηρανική, την Αγγλικανική, την Καθολική εκκλησία και την Ορθόδοξη εκκλησία.

## Βιογραφία
Καταγόταν από εύπορη αριστοκρατική οικογένεια, εκπαιδεύτηκε θεολογικά από Βενεδικτίνους μοναχούς και σε ηλικία 30 ετών έγινε ιερέας. Το (716) στάλθηκε σε αποστολή στη Φρισία προκειμένου να εκχριστιανίσει τους κατοίκους, το οποίο έργο ήταν δύσκολο διότι έπρεπε να συνεννοηθεί μαζί τους με την παλιά Αγγλική τους διάλεκτο. Εκείνοι λάτρευαν την αιωνόβια βελανιδιά, ιερό δέντρο του θεού τους Θωρ, πάνω στην οποία έκαναν θυσίες. Θέλοντας να ορίσει στους κατοίκους το τέλος μιας εποχής άρχισε να την πριονίζει και τότε φύσηξε ένας δυνατός άνεμος που την ξερίζωσε. Αυτό οι Φρίσιοι το θεώρησαν σύμφωνα με τον γνωστό θρύλο ως θαύμα και μεταστράφηκαν ομαδικά στον χριστιανισμό. Στη θέση της αργότερα φύτρωσε ένα έλατο το οποίο οι χριστιανοί καθόρισαν ως το ευλογημένο δέντρο με αποτέλεσμα να το τιμούν στην εορτή γέννησης του Θεανθρώπου.

thumb|left|Ανδριάντας του Βονιφάτιου.
### Πρώτος αρχιεπίσκοπος των Γερμανών
Είχε την υποστήριξη όλων των Πεπινίδων και Καρολιδών βασιλέων ξεκινώντας από τον Κάρολο Μαρτέλο (723), οι οποίοι είχαν σκοπό ως Φράγκοι, να υποτάξουν όλους τους παγανιστές Σάξονες και να τους εκχριστιανίσουν. Ταξίδεψε στη Ρώμη (732) όπου ο πάπας Γρηγόριος Β’ τον όρισε αρχιεπίσκοπο ολόκληρης της Γερμανίας στην οποία επέστρεψε βαπτίζοντας χιλιάδες Γερμανούς, χριστιανούς. Ταξίδεψε ξανά στη Ρώμη όπου ο πάπας τον όρισε παπικό απεσταλμένο του στη Γερμανία. Στη συνέχεια ο Κάρολος Μαρτέλος ίδρυσε 4 επισκοπές στη Γερμανία ορίζοντας τον Βονιφάτιο αρχιεπίσκοπο με έδρα το Μετζ. Ο ίδιος έστεψε αργότερα (751) στο **Σουασσόν** τον γιό του Καρόλου Μαρτέλου, Πιπίνο τον βραχύ, βασιλιά των Φράγκων.

Σε μία από τις αποστολές του στη Φρισία συνελήφθη από εναπομείναντες Φρίσιους παγανιστές και θανατώθηκε με βασανιστήρια στο **Ντόκκουμ**.
Από τα πολλά έργα του διασώθηκαν 40 επιστολές με ενδιαφέρουσες ιστορικές πληροφορίες για την εποχή του.

## Εξωτερικοί σύνδεσμοι

Βονιφατιος
Βονιφάτιος
Αγιος Βονιφατιος
Πάπας Βονιφάτιος Β΄

Ο **Βονιφάτιος Β΄** (*Papa Bonifacio II*, ... - 17 Οκτωβρίου 532) ήταν Πάπας από τις 22 Σεπτεμβρίου του 530 έως το θάνατό του το 532. Ήταν Οστρογότθος και ο πρώτος Πάπας γερμανικής καταγωγής. Προωθήθηκε από τη γοτθική μερίδα και συγκεκριμένα υπό την επιρροή του Βασιλιά Αθαλάριχου. Δεν εξελέγη, αλλά ανήλθε στο θρόνο κατ' επιλογή του προκατόχου του, Φήλικα Δ΄. Η πλειοψηφία του κλήρου της Ρώμης εξέλεξε την ίδια μέρα, 22 Σεπτεμβρίου 530, ως Πάπα, τον ελληνικής καταγωγής Διόσκουρο, ο οποίος όμως χαρακτηρίστηκε Αντίπαπας. Ο Αντίπαπας Διόσκορος συνυπήρξε στο θρόνο με τον Βονιφάτιο Β΄ και το ζήτημα λύθηκε με το θάνατο του πρώτου, 22 μέρες μετά. Ο Βονιφάτιος αναθεμάτισε τον αποθανόντα Διόσκουρο, φθάνοντας στο σημείο σε ένδειξη περιφρόνησης και βεβήλωσης να πατήσει τον τάφο του. Με την πρόφαση της αποφυγής στο μέλλον διπλής εκλογής Πάπα (στην πραγματικότητα για να κρατήσει την Αγία Έδρα αποκλειστικό τιμάριο των Γερμανών) εκμαίευσε απόφαση της συγκληθείσης προς τούτο Συνόδου να εκλέξει, εν ζωή ακόμη, το διάδοχό του. Εξεγερθέντος όμως του Ρωμαϊκού κλήρου, ο Βονιφάτιος Β΄ αναγκάσθηκε να κάψει ο ίδιος το ιδιόχειρο έγγραφο με το οποίο όριζε διάδοχό του τον διάκονο Βιγίλιο.

## Παραπομπές



## Πηγές

*Sessa, Kristina (2012). The Formation of Papal Authority in Late Antique Italy: Roman Bishops and the Domestic Sphere. Cambridge University Press

Κατηγορία:Πάπες
Κατηγορία:Γερμανοί Πάπες
Κατηγορία:Πάπες 6ου αιώνα
Πάπας Βονιφάτιος Γ΄

Ο **Πάπας Βονιφάτιος Γ΄** (πέθανε στις 12 Νοεμβρίου 607) ήταν Πάπας ή επίσκοπος της Ρώμης (19 Φεβρουαρίου 607 - 12 Νοεμβρίου 607). Η Παποσύνη του ήταν πολύ σύντομη αλλά η προσφορά του στην Ρωμαιοκαθολική εκκλησία σημαντική. Ο Βονιφάτιος ήταν Ρωμαικής καταγωγής γιος του Ιωάννη Κατααδόκη. Την εποχή που υπηρετούσε ως Διάκονος ο Πάπας Γρηγόριος Α΄ εντυπωσιάστηκε μαζί του, τον ανέφερε σαν *"άνθρωπος δοκιμασμένης πίστης και χαρακτήρα"*, απεστάλη Αποκρισάριος στην Κωνσταντινούπολη. Η επιτυχημένη θητεία του στάθηκε καθοριστικός παράγοντας στην Παπική εκλογή του. Ο αυτοκράτορας Φωκάς τον εκτιμούσε σημαντικά με αποτέλεσμα ο Γρηγόριος Α΄ να μεσολαβήσει σχετικά με την αδικία που είχε υποστεί με τον επίσκοπο της Κασσιόπης στην Κέρκυρα. Ο επίσκοπος Ιωάννης της Ηπείρου είχε δραπετεύσει στο νησί την εποχή που επιτέθηκαν στα εδάφη του οι Σλάβοι και οι Άβαροι. Ο επίσκοπος της Κασσιόπης τον φιλοξένησε αλλά ο Ιωάννης εκμεταλλεύτηκε την καλοσύνη του και σφετερίστηκε την επισκοπική έδρα. Ο αυτοκράτορας Φωκάς δίσταζε να επέμβει αλλά ο Πάπας Γρηγόριος Α΄ ζήτησε την μεσολάβηση του Βονιφάτιου κάτι που κατόρθωσε επιτυχώς.

Ο προκάτοχος του Πάπας Σαβινιανός πέθανε τον Φεβρουάριο του 606 και ο Βονιφάτιος εξελέγη διάδοχος του, η επιστροφή του ωστόσο από την Κωνσταντινούπολη καθυστέρησε έναν χρόνο λόγω των υποχρεώσεων του προς τον αυτοκράτορα Φωκά. Σύμφωνα με άλλες γνώμες ο Φωκάς άργησε να επικυρώσει την εκλογή του λόγω της εμφύλιας διαμάχης στην Ρώμη ανάμεσα στους οπαδούς και τους αντιπάλους του. Ο Βονιφάτιος Γ΄ θεωρούσε ότι οι εκλογές θα έπρεπε να ήταν ελεύθερες και δίκαιες, περίμενε για αυτόν τον λόγο να πειστεί ότι η εκλογή του έγινε με αυτόν τον τρόπο. Την σύντομη περίοδο της Παποσύνης του πραγματοποιήθηκαν δύο βασικές καινοτομίες. Η πρώτη ήταν η απαγόρευση με την ποινή του αφορισμού η οποιαδήποτε συζήτηση για την διαδοχή του Πάπα την εποχή που ζούσε, καθόρισε ένα διάστημα τριών ημερών από την ταφή του Πάπα στην έναρξη της συζήτησης για την διαδοχή. Η δεύτερη ήταν σημαντική για την Παπική έδρα και την πέτυχε χάρη στις καλές σχέσεις που είχε με τον αυτοκράτορα Φωκά. Ο αυτοκράτορας αναγνώρισε το Παπικό πρωτείο υπογράφοντας την φράση *"η έδρα του Αποστόλου Πέτρου αποτελεί την κεφαλή όλων των εκκλησιών"*. Με την απόφαση αυτή του Φωκά ο Πατριάρχης Κυριακός Β΄ θα έπρεπε να παραιτηθεί από τις αξιώσεις για να πάρει τον τίτλο του *"Οικουμενικού Πατριάρχη"*.

## Παραπομπές



## Πηγές

*Ekonomou, Andrew J. 2007. Byzantine Rome and the Greek Popes: Eastern influences on Rome and the papacy from Gregory the Great to Zacharias, A.D. 590–752. Lexington Books.

        

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 7ου αιώνα
Κατηγορία:Βυζαντινοί του 7ου αιώνα
Φυσικό περιβάλλον

Το **φυσικό περιβάλλον** περιλαμβάνει όλους τους ζωντανούς οργανισμούς (έμβια ύλη) και την άβια ύλη που βρίσκονται με φυσικό τρόπο στη Γη.
300px|thumb|right|Ο πλανήτης Γη όπως αποτυπώθηκε από το πλήρωμα της διαστημικής αποστολής «Απόλλων 17».
Υπό αυτή την άποψη, το φυσικό περιβάλλον δεν είναι αποτέλεσμα ανθρώπινων δραστηριοτήτων και διαφοροποιείται από το *δομημένο περιβάλλον*, στο οποίο συγκαταλέγονται οι γεωγραφικές περιοχές που δέχονται σημαντική επιρροή από τον άνθρωπο. Στο φυσικό περιβάλλον μπορούμε να κατατάξουμε πλήρεις οικολογικές μονάδες, τα οικοσυστήματα, αλλά και παγκόσμιους φυσικούς πόρους όπως ο αέρας και το νερό.
Μετά τη βιομηχανική επανάσταση έχει παρατηρηθεί μεγάλη ανθρώπινη παρέμβαση στο φυσικό περιβάλλον, τόσο στα αστικά κέντρα όσο και στην ύπαιθρο, λόγω της τεχνολογικής εξέλιξης και της οικονομικής ανάπτυξης. Στις μεγάλες πόλεις συγκεντρώνεται ένας τεράστιος αριθμός ανθρώπων, σε μια πολύ μικρή όμως έκταση. Έτσι, οι δραστηριότητες των ανθρώπων αυτών αθροίζονται συνεχώς και φτάνουν σε τέτοιο σημείο που το φυσικό περιβάλλον δεν μπορεί να τις αντιμετωπίσει, με αποτέλεσμα την εμφάνιση οικολογικών προβλημάτων. Έτσι ρυπαίνεται η ατμόσφαιρα και οι υδάτινοι πόροι, κυρίως από τις καύσεις στους κινητήρες των μέσων μεταφοράς (οχημάτων), στους καυστήρες των κατοικιών και στις βιομηχανικές εγκαταστάσεις. Με ανάλογο τρόπο ρυπαίνονται και τα ύδατα των θαλασσών και των ποταμών, τα απορρίμματα αυξάνονται συνεχώς (συμπεριλαμβανομένων επικίνδυνων για την υγεία τοξικών και πυρηνικών αποβλήτων), ενώ καταστρέφεται και το έδαφος, διότι οι ανάγκες των ανθρώπων είναι όλο και περισσότερες και έτσι εκχερσώνονται εκτάσεις για οικοδόμηση κτηρίων ή καλλιέργεια (π.χ. αποδάσωση). Άλλα συναφή προβλήματα είναι η τρύπα του όζοντος, η όξινη βροχή, η παγκόσμια θέρμανση, η μείωση της βιοποικιλότητας και η αναμενόμενη εξάντληση των ορυκτών καυσίμων.

Μετά τη δεκαετία του 1960, με την εμφάνιση του οικολογικού κινήματος, των πράσινων πολιτικών κομμάτων, της επιστήμης των μηχανικών περιβάλλοντος και εννοιών όπως η αειφόρος ανάπτυξη ή οι οικοκοινότητες, λαμβάνει χώρα μία προσπάθεια για την επίλυση των εν λόγω περιβαλλοντικών προβλημάτων.

## Δείτε επίσης
* Περιβαλλοντικές Επιστήμες
* Οικολογία
* Ωκεανογραφία
* Ιχθυολογία
* Θεωρία της Γαίας
* Φυσική ιστορία
* Άγρια ζωή
* Περιβαλλοντικά προβλήματα
* Δασολογία
* Ρύπανση

## Περαιτέρω ανάγνωση

* *G*. *Tyler Miller,* (Μεταφρασμένο) (2004). *Περιβαλλοντικές επιστήμες*. Εκδόσεις ΙΩΝ. ISBN 960-411-517-0

* 
* 
* 
* 
* 


## Εξωτερικοί σύνδεσμοι
*The WILD Foundation - International organization for wilderness protection around the world
*Nature Journal - Weekly journal of science
*UNEP - United Nations Environment Programme
*BBC - Science and Nature.
*European Commission - Nature and Biodiversity homepage
*Science.gov - Environment & Environmental Quality



Κατηγορία:Ενδιαίτημα
Πάπας Βονιφάτιος ΣΤ΄

Ο **Πάπας Βονιφάτιος ΣΤ΄** (πέθανε στις 26 Απριλίου 896) ήταν Πάπας της Ρώμης και κυβερνήτης στα Παπικά Κράτη (11 Απριλίου 896 - 26 Απριλίου 896). Ο Βονιφάτιος ΣΤ΄, γηγενής Ρωμαίος στην καταγωγή εξελέγη πάπας χάρη στις ταραχές που είχαν ξεσπάσει με τον θάνατο του Πάπα Φορμόζου. Πριν την εκλογή του, του είχε δύο φορές επιβληθεί ποινή αργίας λόγω της ανηθικότητας του, ενώ ήταν υποδιάκονος και ιερέας. Λόγω της ανηθικότητάς του, καθαιρέθηκε 15 ημέρες από την ανάρρησή του στον Παπικό Θρόνο. Κατ' άλλους πέθανε από Ουρική αρθρίτιδα, κατ' άλλους εξαναγκάστηκε να παραιτηθεί για να εκλεγεί ο Πάπας Στέφανος ΣΤ΄ ή ανατράπηκε από τους οπαδούς των Δουκών του Σπολέτο. Πάντως στην Εκκλησιαστική Σύνοδο της Ρώμης που συνεκάλεσε ο Πάπας Ιωάννης Θ΄, η εκλογή του Βονιφάτιου ΣΤ΄ στον Παπικό θρόνο ακυρώθηκε.

## Παραπομπές



## Πηγές

*McBrien, Richard P. (2000). Lives of the Popes: The Pontiffs from St. Peter to Benedict XVI. HarperCollins. 
*Platina, Bartolomeo (1479), The Lives of the Popes From The Time Of Our Saviour Jesus Christ to the Accession of Gregory VII.

        

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 9ου αιώνα
Αντίπαπας Βονιφάτιος Ζ΄

Ο **Βονιφάτιος Ζ΄** (*Antipapa Bonifacio VII*, ... - 20 Ιουλίου 985) ήταν αντίπαπας Ρώμης από το 974 ως το 985.

Όταν κατηγορήθηκε ότι στραγγάλισε τον έκπτωτο προκάτοχό του Βενέδικτο ΣΤ΄, κατέφυγε στην Κωνσταντινούπολη, συναποκομίζοντας όλο το παπικό ταμείο και τέθηκε υπό τη προστασία του Αυτοκράτορα Ιωάννη Τσιμισκή. 

Μετά από 9ετή παραμονή στη Κωνσταντινούπολη, ο Βονιφάτιος Ζ΄ επέστρεψε στη Ρώμη και ανήλθε πάλι στο Παπικό θρόνο. Κατηγορήθηκε όμως και πάλι και δεν τολμούσε να εμφανισθεί δημόσια. Τελικά φονεύθηκε κατά τη διάρκεια στάσεως του εξεγερθέντος λαού, ο οποίος και εξέθεσε γυμνό το σώμα του σε κοινή θέα περιφέροντάς το στους δρόμους της Ρώμης.

Βονιφατιος Ζ
Βονιφατιος Ζ
Πάπας Βονιφάτιος Ε΄

Ο **Βονιφάτιος Ε΄** (*Bonifacio V*, ... - 25 Οκτωβρίου 625) ήταν Πάπας από τις 23 Δεκεμβρίου του 619 έως το θάνατό του το 625. Συνέβαλε σημαντικά στον εκχριστιανισμό της Αγγλίας και εξέδωσε διάταγμα με το οποίο οι εκκλησίες έγιναν ιεροί τόποι..

## Βιογραφία

Ο Βονιφάτιος γεννήθηκε στην Νάπολη και ο πατέρας του λεγόταν Ιωάννης, δεν υπάρχουν πληροφορίες για τον ίδιο μέχρι την ημέρα που εξελέγη Πάπας. Όταν πέθανε τον Νοέμβριο του 619 ο Πάπας Αδεοδάτος Α΄ εξελέγη διάδοχος του αλλά ακολούθησαν 13 μήνες Sede vacante μέχρι να φτάσει η αυτοκρατορική επικύρωση του Βυζαντινού παπισμού από την Κωνσταντινούπολη. Την περίοδο αυτή εξελίχθηκαν ταραχές στην Ιταλία αφού επαναστάτησε το Εξαρχάτο της Ραβέννας, ο διορισμένος Έξαρχος Ελευθέριος ανακηρύχτηκε αυτοκράτορας. Ο Ελευθέριος βάδισε προς την Ρώμη αλλά πριν φτάσει στην πόλη σφαγιάστηκε από τα στρατεύματα του. Ο Βονιφάτιος έμεινε πάντα πιστός στον αυτοκράτορα Ηράκλειο ο οποίος επικύρωσε την εκλογή του (23 Δεκεμβρίου 619). Ο Βονιφάτιος Ε΄ όπως και ο προκάτοχος του Αδεοδάτος Α΄ είχαν αντιταχθεί έντονα στην φιλομοναστική πολιτική που είχε καθορίσει ο Πάπας Γρηγόριος Α΄. Ο Βέδας τόνισε το έντονο ενδιαφέρον του Βονιφάτιους Ε΄ σχετικά με την Αγγλικανική εκκλησία, οι επιστολές που έλαβε ο Αρχιεπίσκοπος του Καντέρμπερι δεν υπάρχουν ολόκληρες αλλά σώζωνται κάποια από τα τμήματα τους. Ο αρχιεπίσκοπος παρέλαβε το Πάλλιον το οποίο του έδωσε την δυνατότητα *"να χειροτονεί επισκόπους όποτε απαιτούν οι περιστάσεις"*. Ο Βονιφάτιος Ε΄ έστειλε επιστολές στον βασιλιά Έντουιν της Νορθουμβρίας με τις οποίες του ζήτησε να ασπαστεί την χριστιανική πίστη, το ίδιο ζήτησε από την χριστιανή σύζυγο του, να βοηθήσει στην μεταστροφή του συζύγου της. Ο Βονιφάτιος Ε΄ τάφηκε στην Βασιλική του Αγίου Πέτρου (25 Οκτωβρίου 625), τον διαδέχθηκε ο Πάπας Ονώριος Α΄.

## Παραπομπές



## Πηγές

*Attwater, Aubrey (1939). A Dictionary of Popes: From Peter to Pius XII. 
*Hunt, William. The English Church from Its Foundation to the Norman Conquest. Vol. 1. "A History of the English Church", W. R. W. Stephens and William Hunt, ed. London: Macmillan and Co., 1912. 49, 56, 58
*Jaffé, Regesta Pontificum Romanorum ab condita ecclesia ad annum 1198. Berlin, 1851; 2d ed., Leipsic, 1881–88. I, 222
*Jungmann, Dissertationes Selectae in Historiam Ecclesiasticam, II, 389.

        

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 7ου αιώνα
Κατηγορία:Βυζαντινοί του 7ου αιώνα
Φυσική ιστορία

*Το όρος "φυσιοδίφης" παραπέμπει σε αυτό το λήμμα.* 
Ο  όρος **Φυσική ιστορία** αναφέρεται από ένα πλήθος επιστημονικών πεδίων. Οι περισσότεροι ορισμοί απευθύνονται στη μελέτη των ζωντανών οργανισμών (π.χ. βιολογία, περιλαμβανομένης της ζωολογίας και της βοτανικής), ενώ κάποιοι άλλοι επεκτείνουν τον όρο περιλαμβάνοντας την παλαιοντολογία, την ωκεανογραφία, την οικολογία ή τη βιοχημεία, όπως και ως τμήμα της γεωλογίας, της αστρονομίας, της φυσικής, ακόμα και της μετεωρολογίας.

Το άτομο που μελετά φυσική ιστορία ονομάζεται φυσιοδίφης.

## Μουσεία Φυσικής Ιστορίας στην Ελλάδα
* Μουσείο Φυσικής Ιστορίας Μετεώρων και Μουσείο Μανιταριών στην Καλαμπάκα Τρικάλων
* Μουσείο Φυσικής Ιστορίας Γουλανδρή
* Μουσείο Φυσικής Ιστορίας Απολιθωμένου Δάσους Λέσβου
* Μουσείο Φυσικής Ιστορίας Κρήτης 
* Μουσείο Φυσικής Ιστορίας Αιγαίου
* Μουσείο Φυσικής Ιστορίας Δασολογικής Σχολής Θεσσαλονίκης 
* Μουσείο Φυσικής Ιστορίας Κεφαλονιάς και Ιθάκης
* Μουσείο Χέλμη Φυσικής Ιστορίας, Ζάκυνθος 
* [Μουσείο Φυσικής Ιστορίας,Δήμου Αμαρουσίου](https://web.archive.org/web/20091207060702/http://www.mfida.gr/(S(jmchkzideh0efj45wiwcow55))/fmain.aspx)

## Μουσεία Φυσικής Ιστορίας στο εξωτερικό
### Ηνωμένο Βασίλειο
* Μουσείο Φυσικής Ιστορίας, Λονδίνο
* London Natural History Society
* Birmingham Natural History Society
* Glasgow Natural History Society
* Manchester Microscopical & Natural History Society
* Sorby Natural History Society, Sheffield

### Ηνωμένες Πολιτείες Αμερικής
* Μουσείο Φυσικής Ιστορίας Αμερικής, Νέα Υόρκη
* Μουσείο Φυσικής Ιστορίας και Κουλτούρας Burke, Σιάτλ
* Field Museum of Natural History, Chicago
* Rhode Island Natural History Survey

### Άλλες χώρες
* Bombay Μουσείο Φυσικής Ιστορίας, Ινδία 

Κατηγορία:Ιστορία
Κατηγορία:Ιστορία ανά θέμα
Κατηγορία:Τομείς της ιστορίας
*
Ψαμάθη (δορυφόρος)

**Ψαμάθη** () ονομάζεται ένας από τους φυσικούς δορυφόρους του πλανήτη Ποσειδώνα. Το όνομά του προέρχεται από το όνομα μιας εκ των Νηρηίδων της ελληνικής μυθολογίας. Η άλλη του σημερινή ονομασία είναι **Ποσειδώνας X** (Neptune X, δηλαδή ο δέκατος από τους δορυφόρους του Ποσειδώνα που έχει ονομαστεί). Η αρχική προσωρινή ονομασία που του είχε δοθεί ήταν **S/2003 N 1**.

Περιφέρεται γύρω από τον Ποσειδώνα με ακτίνα τροχιάς 48.096.000 χλμ. και περίοδο τροχιάς -9.074,30 ημέρες. Το αρνητικό πρόσημο περιόδου τροχιάς υποδηλώνει ότι η φορά της τροχιάς της Ψαμάθης είναι αντίθετη της φοράς αυτοπεριστροφής του Ποσειδώνα (retrograde orbit). Άλλο παράδειγμα αυτού του φαινομένου στο σύστημα του Ποσειδώνα είναι και η τροχιά του μεγαλύτερου φυσικού δορυφόρου του, Τρίτωνα. 

300px|thumb|Καλλιτεχνική απεικόνιση της Ψαμάθης.

## Παραπομπές


## Εξωτερικοί σύνδεσμοι
* Ψαμάθη από την Εξερεύνηση του Ηλιακού Συστήματος της NASA 
* Οι δορυφόροι του Ποσειδώνα από τον Σκοτ Σέπαρντ 

Κατηγορία:Φυσικοί δορυφόροι Ποσειδώνα
Ψαμάθη

Το όνομα **Ψαμάθη** μπορεί να αναφέρεται:

* Στην Ψαμάθη (Νηρηίδα), Νηρηίδα της ελληνικής μυθολογίας
* Στην Ψαμάθη (δορυφόρος), δορυφόρο του πλανήτη Ποσειδώνα.
* Στην Ψαμάθη (Κροτώπου), κόρη του Κρότωπου, βασιλιά του Άργους.
Αγαμία (θρησκευτική)

Στην Ανατολική Ορθόδοξη Εκκλησία, **Εν Χριστώ αγαμία** λέγεται η ισόβια επιλογή κάποιου να απόσχει του γάμου, με την ταυτόχρονη αφιέρωσή του στο Θεό. Ο εν Χριστώ άγαμος επιλέγει την αγαμία κατά το ρήμα του αποστόλου Παύλου: «ο άγαμος μεριμνά τα του Κυρίου, πώς να αρέσει στον Κύριο, ενώ ο παντρεμένος μεριμνά τα του κόσμου, πώς να αρέσει στη γυναίκα του». Τα ειδοποιά στοιχεία της εν Χριστώ αγαμίας είναι:
* ο άνθρωπος επιλέγει την αγαμία με σκοπό να αρέσει στο Χριστό και να φτάσει στη διά του θείου έρωτα μέθεξη του Θεού.
* ο άνθρωπος επιλέγει την αγαμία οριστικά με την απόφαση να μην ερωτευτεί ποτέ με ανθρώπινο πρόσωπο και να μην αλλάξει γνώμη.

Υποστηρίζεται επίσης πως στοιχεία της εν Χριστώ αγαμίας αποτελούν αθροιστικά τα εξής:
* η αποταγή από τον κόσμο, δηλαδή η αναχώρηση του άγαμου από τα λειτουργικά πλαίσια της κοινωνίας
* το διά κουράς επιδιδόμενο σχήμα του μοναχού

Υπάρχουν ωστόσο άγιοι στην ιστορία της Εκκλησίας που δεν συγκέντρωναν και τα δύο αυτά στοιχεία, όπως αφενός ο Κοσμάς ο Αιτωλός και αφετέρου ο Μέγας Αντώνιος.

## Εκφάνσεις
Η εν Χριστώ αγαμία εμφανίστηκε παράλληλα με τη γένεση της Εκκλησίας και πραγματώθηκε πρώτη φορά στο πρόσωπο του πρωτομάρτυρα Στέφανου. Από τότε η εν Χριστώ αγαμία έχει πάρει διάφορα σχήματα. Κυρίαρχο σχήμα αποτελεί ο κοινοβιακός μοναχισμός. Άλλες μορφές που εμφανίζονται είναι ο αναχωρητικός ησυχασμός, η αδελφοτική αφιέρωση κ.τ.ο. Στην ιστορία έχουν υπάρξει και άλλες μορφές, με γνωστότερη τη ένταξη αγάμων μελών σε κοινοβιακές μονές μέσω ειδικής ακολουθίας, χωρίς όμως το μέλος αυτό να εγκαθίσταται στη μονή, αλλά συνεχίζοντας να ζει στον κόσμο.

## Δείτε επίσης
* Παρθενιά

## Παραπομπές


Κατηγορία:Θρησκευτικές πρακτικές
Χαναάν

:*Με το όνομα Χαναάν φέρονται ένα βιβλικό πρόσωπο, ο Χαναάν (ο γιος του [[Χαμ]]), καθώς επίσης και η γη Χαναάν*
thumb|150px|Χάρτης της Καναάν
**Χαναάν** ή **Καναάν** ή **Κναναάν** (εβραϊκά כְּנַעַן) είναι ο αρχαίος όρος για μια περιοχή που αντιστοιχεί περίπου στο σημερινό Ισραήλ και περιλαμβάνει τη Δυτική Όχθη, τη δυτική Ιορδανία, τη νότια Συρία και τον Λίβανο έως τα σύνορα της σημερινής Τουρκίας. 

Έχουν ανασκαφεί διάφορες αρχαιολογικές θέσεις της Καναάν, με περισσότερο γνωστή την Καναανιτική πόλη Ουγγαρίτ, που επανανακαλύφθηκε το 1928. Ένα μεγάλο μέρος της γνώσης μας για τους Καναανίτες προέρχεται από τις αρχαιολογικές ανασκαφές. Η περιοχή ήταν γνωστή στο παρελθόν ως η γη της Επαγγελίας, καθώς ήταν το μέρος που υποσχέθηκε ο Θεός στον Αβραάμ και στον Μωυσή για να μεταφέρουν τους Ισραηλίτες και να εγκατασταθούν με ασφάλεια.

## Ετυμολογία

Σε ό,τι αφορά στο γλωσσολογικό εννοιολογικό πλαίσιο, η λέξη *Καναανιτικός* αναφέρεται στον κοινό πρόγονο των συσχετιζόμενων φοινικικών γλωσσών (σημιτικές), ανάμεσα στις οποίες περιλαμβάνεται η Εβραϊκή γλώσσα και η Ουγκαριτική. Ήταν η πρώτη γλώσσα που χρησιμοποίησε το φοινικικό αλφάβητο, από το οποίο άντλησαν άλλες γλώσσες τη γραπτή τους έκφραση. 

Το όνομα *Καναάν* είναι αμφίβολης προέλευσης αλλά είναι εξαιρετικά αρχαία. Οι πρώτες αναφορές εμφανίζονται κατά την 3η χιλιετία π.Χ.. Η βιβλική ερμηνεία ότι προέρχεται από τον Καναάν, τον γιο του Χαμ και εγγονό του Νώε, η γενιά του οποίου αντιστοιχεί στα ονόματα των καναανιτικών φυλών στην ''Γεν''. 10. Στα ελληνικά, εμφανίζεται για πρώτη φορά στα γραπτά του Εκαταίου ως «***Χνᾶ***».

Σήμερα η λέξη *Καναανίτης* ή *Καναανιτικός* περιγράφει οτιδήποτε ανήκει στην Καναάν, ιδιαίτερα τον πολιτισμό της, τις γλώσσες και τους κατοίκους της.

## Φοινικική Καναάν
Από πολύ νωρίς οι Καναανίτες απέκτησαν σημαντική φήμη ως έμποροι σε μια μεγάλη περιοχή της Εγγύς Ανατολής. Υπάρχουν περιπτώσεις στην Βίβλο όπου το όνομα **'Χαναναίοι**' χρησιμοποιείται ως συνώνυμο του 'έμπορος'. Υποδεικνύει πιθανώς τη συγκεκριμένη όψη του Καναανιτικού πολιτισμού καθώς οι ίδιοι οι έμποροι περιέγραφαν τον εαυτό τους ως Καναανίτες. 

## Βιβλικοί Καναανίτες
:*βλ. κύριο λήμμα: [[Χαναναίοι]]*

## Παραπομπές


## Περαιτέρω βιβλιογραφία
* Jonathan N. Tubb, *Canaanites*, Norman (Oklahoma) 1998. ISBN 0-8061-3108-X

## Εξωτερικοί σύνδεσμοι

* Editorial - "Η καταγωγή του Ιουδαϊκού λαού και η γη της Καναάν (αγγλ.)", 
* Χαναάν και αρχαίο Ισραήλ στο Πανεπιστήμιο της Πενσυλβάνια, Μουσείο Αρχαιολογίας και Ανθρωπολογίας  *Ο παρών δικτυακός τόπος εξερευνά την ταυτότητα του πολιτισμού (γη-χρόνος, καθημερινή ζωή, οικονομία και θρησκεία) στην προϊστορική εποχή μέσω των υλικών μαρτυριών που άφησε πίσω του (αγγλ.)*.
* ΧΑΝΑΑΝ 

Κατηγορία:Αρχαίοι πολιτισμοί
Κατηγορία:Γεωγραφία της Βίβλου
Κατηγορία:Πρόσωπα της Παλαιάς Διαθήκης
Νηρηίδα (δορυφόρος)

**Νηρηίδα** () ονομάζεται ένας από τους φυσικούς δορυφόρους του πλανήτη Ποσειδώνα. Ανακαλύφθηκε στις 1 Μαΐου του 1949 από τον Γκέραρντ Κάιπερ. Το όνομά της προέρχεται από τις Νηρηίδες οι οποίες κατά την ελληνική μυθολογία ήταν θαλάσσιες νύμφες. Η άλλη σημερινή ονομασία της Νηρηίδας είναι **Ποσειδώνας ΙΙ** (Neptune II).

Μέχρι την ανακάλυψη της Αλιμήδης και της Ψαμάθης, θεωρούνταν ο πλέον μακρινός φυσικός δορυφόρος του Ποσειδώνα. Είναι ο τρίτος σε μέγεθος φυσικός δορυφόρος του Ποσειδώνα με διάμετρο 340 χλμ.. Η τροχιά της Νηρηίδας είναι ιδιαίτερα εκκεντρική (συγκεκριμένη διαθέτει την πιο εκκεντρική τροχιά από όλους τους δορυφόρους του ηλιακού συστήματος) με μέση ακτίνα τα 5.513.787 χλμ. και γενικότερο εύρος 1.353.600 χλμ. έως 9.623.700 χλμ.. Λόγω της περίεργης τροχιάς της εικάζεται ότι η Νηρηίδα είτε πρόκειται για αστεροειδή ή αντικείμενο της ζώνης του Κάιπερ που παγιδεύτηκε από το βαρυτικό πεδίο του Ποσειδώνα, είτε υπέστη αλλαγή τροχιάς έπειτα από την παγίδευση, του με διαφορά μεγαλύτερου φυσικού δορυφόρου του Ποσειδώνα, του Τρίτωνα.

Κατά το πέρασμα από τον Ποσειδώνα το 1989, το σκάφος Βόγιατζερ 2 δεν βρέθηκε σε αρκετά κοντινή απόσταση από τη Νηρηίδα με αποτέλεσμα οι φωτογραφίες της που έστειλε πίσω στη Γη να μην αποτυπώνουν τα επιφανειακά χαρακτηριστικά της με ικανοποιητική ευκρίνεια. Κάτι που μπορεί να εξαχθεί από αυτές τις φωτογραφίες είναι το ιδιαίτερα ακανόνιστο σχήμα της Νηρηίδας. Η μεγάλη απόσταση του Ήλιου από τον Ποσειδώνα έχει ως συνέπεια να φτάνει ελάχιστο φως στη Νηρηίδα.

330px|thumb|Η Νηρηίδα.
[thumb|330px|Προσομοίωση του φυσικού δορυφόρου Νηρηίδα σε τροχιά γύρω από τον [Ποσειδώνας (πλανήτης)|Ποσειδώνα, από το Σελέστια.]]

## Παραπομπές


## Εξωτερικοί σύνδεσμοι
* Νηρηίδα  από την Εξερεύνηση του Ηλιακού Συστήματος της NASA 
* Οι δορυφόροι του Ποσειδώνα από τον Σκοτ Σέπαρντ 

Κατηγορία:Φυσικοί δορυφόροι Ποσειδώνα
Αδενίνη

Η **αδενίνη**, (με διεθνές σύμβολο **Α**), είναι η μία από τις δύο βάσεις πουρίνες (η άλλη είναι η γουανίνη) που συμμετέχουν στη δομή των νουκλεοτιδίων των νουκλεϊκών οξέων DNA και RNA. Ελεύθερη απαντάται στο τσάι, καθώς επίσης και σε προϊόντα εκκρίσεως του οργανισμού όπως στα ούρα κ.λπ..
Η αδενίνη (Α) αποτελεί μέρος του DNA που λέγεται νουκλεοτίδιο και σχηματίζει συμπληρωματική σύναψη βάσης πάντα με μια βάση πυριμιδίνης που λέγεται θυμίνη (Τ), μέσω του σχηματισμού δύο δεσμών υδρογόνου. Στο RNA, στη διάρκεια της μετεγγραφής, η αδενίνη (Α) συνδέεται ως συμπληρωματική πάντα με την ουρακίλη (U), και πάλι μεσω του σχηματισμού δύο δεσμών υδρογόνου.
Εκτός από το DNA και RNA η αδενίνη βρίσκεται επίσης και στα μόρια των ATP, ADP και AMP

## Ενώσεις αδενίνης
Σύνδεση της αδενίνης με ριβόζη δίνει την αδενοσίνη, ενώ σύνδεση της αδενίνης με δεοξυριβόζη δίνει την δεοξυαδενοσίνη.  Η αδενοσίνη και η δεοξυαδενοσίνη  είναι νουκλεοσίδια.
Σε περίπτωση φωσφορυλίωσης, η προσθήκη μιας φωσφορικής ομάδας, (λέγεται και φωσφορυλομάδα), **PO<sub>3</sub><sup>−2</sup>** στην αδενοσίνη δίνει την μονοφωσφορική αδενοσίνη (AMP). Προσθήκη δύο φωσφορικών ομάδων στην αδενοσίνη δίνει τη διφωσφορική αδενοσίνη (ADP). Προσθήκη τριών φωσφορικών ομάδων στην αδενοσίνη οδηγεί στο σχηματισμό της τριφωσφορικής αδενοσίνης, γνωστής και ως ATP. Το ATP είναι η βασική μονάδα αποθήκευσης και μεταφοράς χημικής ενέργειας του κυττάρου (έχει χαρακτηριστεί και ως το ενεργειακό νόμισμα του κυττάρου) για την πραγματοποίηση των απαραίτητων χημικών αντιδράσεων. Μετά την "παράδοση" της ενέργειας που είναι αποθηκευμένη σε αυτό, το ATP μετατρέπεται σε ADP. Στη συνέχεια με προσθήκη μιας φωσφορικής ομάδας (και της συνεπαγόμενης ενέργειας), το ADP μπορεί να μετατραπεί πάλι σε ATP.

Το κυκλικό AMP (cAMP, 3'-5'-κυκλική μονοφωσφορική αδενοσίνη) στη δομή του οποίου συμμετέχει η αδενίνη, προέρχεται από το ATP και είναι ένας πολύ σημαντικός δευτερογενής αγγελιαφόρος (second messenger) που παίρνει μέρος σε πλήθος ενδοκυτταρικών διαδρομών μεταγωγής σήματος (intracellular signal transduction pathways). 

Μια άποψη γύρω από την προέλευση της ζωής είναι ότι το πρώτο μόριο αδενίνης προήλθε από τον πολυμερισμό (υπό κατάλληλες συνθήκες) πέντε μορίων υδροκυανίου (HCN).

## Ιστορία
Η αδενίνη διαχωρίστηκε για πρώτη φορά από τα νουκλεϊνικά οξέα το 1891,  και πρωτο-παρασκευάσθηκε συνθετικά  από τον Γερμανό χημικό Έμιλ Φίσερ το 1897. Παλαιότερα η αδενίνη ονομαζόταν και **Βιταμίνη B<small>4</small>**. Αυτός ο όρος έχει σήμερα εγκαταλειφθεί και η αδενίνη έχει πάψει πλέον να θεωρείται βιταμίνη.

## Εξωτερικοί σύνδεσμοι

* Computational Chemistry Wiki

Κατηγορία:Πουρίνες
Αδελφότης Θεολόγων «Ο Σωτήρ»

Η **Αδελφότης Θεολόγων «Ο Σωτήρ»** αποτελεί ορθόδοξη χριστιανική αδελφότητα άγαμων ανδρών, κληρικών και λαϊκών, που σκοπό της έχει να διαφωτίζει τον λαό πάνω στην Ορθόδοξη πνευματικότητα και να εκδίδει και διαδίδει σχετικά έντυπα. Είναι εγγεγραμμένη ως Σύλλογος Ορθοδόξου Ιεραποστολής της Ιεράς Αρχιεπισκοπής Αθηνών στα Δίπτυχα της Εκκλησίας της Ελλάδος.  

Ιδρύθηκε το 1960 από μέλη της Αδελφότητας Θεολόγων «Η Ζωή» που αποχώρησαν από αυτήν. Ιδρυτικά μέλη αποτέλεσαν οι θεολόγοι Παναγιώτης Τρεμπέλας , Ιωάννης Κολιόπουλος, Δημήτριος Παναγιωτόπουλος και άλλα 60 μέλη . Πρώτος προϊστάμενός της υπήρξε ο Αρχιμανδρίτης Γεώργιος Δημόπουλος, ενώ σήμερα προΐσταται ο Αρχιμανδρίτης Αστέριος Χατζηνικολάου. Το κοινόβιο της αδελφότητας βρίσκεται στη Νεάπολη της Αθήνας, ενώ το Κεντρικό Βιβλιοπωλείο της στην οδό Σόλωνος στην Αθήνα. Εκδίδει τα περιοδικά «Ο Σωτήρ» και «Προς τη Νίκη». 

## Συνεργαζόμενα σωματεία
Με την Αδελφότητα συνεργάζονται διάφορα Σωματεία ανά την Ελλάδα, με κυριότερα τη ΓΕΧΑ (Ένωση Γονέων «Η Χριστιανική Αγωγή»), τον «Μέγα Βασίλειο» και τα Εκπαιδευτήρια «Ελληνική Παιδεία» που εδρεύουν στην Αθήνα, όπου υπάρχει και το κεντρικό τους πνευματικό Κέντρο, αίθουσες ομιλιών και παρεκκλήσιο του Μ. Βασιλείου. Ο Σύλλογος «Ο Μέγας Βασίλειος» εκδίδει το περιοδικό «Η Δράση μας». Υπάρχουν και συνεργαζόμενες Αδελφότητες Γυναικών: «Άμπελος», «Ελπίς», «Οικοδομή», «Λυχνία», «Ταβιθά» καθώς και το γηροκομείο γνωστό ως οίκος "Ειρήνης".

## Κριτική
Την περίοδο του 1967, μετά την αντικανονική παύση πολλών μητροπολιτών από τη Δικτατορία των Συνταγματαρχών, ανάμεσα στους νεοτοποθετηθέντες από το καθεστώς επισκόπους υπήρξαν ο Ενόπλων Δυνάμεων - Νέας Πελαγονίας Νικόλαος Ξένος και ο Θεσσαλιώτιδος Κωνσταντίνος Σακελλαρόπουλος,  και οι οποίοι στα χρόνια του Εμφυλίου Πολέμου είχαν υπηρετήσει ως στρατιωτικοί ιερείς-ιεροκήρυκες.

Μια έντονη κριτική στις πρακτικές των Αδελφοτήτων προέρχεται από τον Μητροπολίτη Σερβίων και Κοζάνης Αμβρόσιου (2000), ο οποίος υποστήριξε πως *το πέρασμα των οργανώσεων απετέλεσε την νόσο της Εκκλησίας με τραγικές συνέπειες για την ζωή του τόπου*. 

Ωστόσο, παρά τις αρνητικές κριτικές που έχει υποστεί κατά καιρούς, είναι γεγονός πως η ιεραποστολική δράση του συλλόγου είναι πλούσια και σημαντική. Ειδικότερα, δίνεται μεγάλη έμφαση στον τομέα της ορθόδοξης κατήχησης και διαπαιδαγώγησης των νέων. Λειτουργούν πολλά κατηχητικά, ομάδες και κατασκηνώσεις σε αρκετές περιοχές της Ελλάδας, της Κύπρου και του εξωτερικού. Οι ορθόδοξες χριστιανικές ομάδες χωρίζονται μάλιστα ανάλογα με την ηλικία στα "Χελιδόνια" για τα παιδιά του Δημοτικού, στους "Χαρούμενους Αγωνιστές" για μαθητές και μαθήτριες Γυμνασίου και Λυκείου και στη "Χριστιανική Φοιτητική Δράση" για τους φοιτητές. Έτσι, υπό την πνευματική καθοδήγηση της Αδελφότητας Θεολόγων «ο Σωτήρ», προσφέρονται πλούσιες ευκαιρίες ορθοδόξου κατηχήσεως και ζωής στα νέα παιδιά. Ποιοι είμαστε - Ορθόδοξες Χριστιανικές Ομάδες

## Δείτε επίσης
* Αδελφότης Θεολόγων «Η Ζωή»
* Ορθόδοξες χριστιανικές αδελφότητες

## Παραπομπές


## Εξωτερικοί σύνδεσμοι
* Επίσημος ιστοχώρος
* Περιοδικό Η Δράση μας

Κατηγορία:Ορθοδοξία
Κατηγορία:Χριστιανισμός στην Ελλάδα
Κατηγορία:Χούντα των Συνταγματαρχών
Δρυΐδες

thumb|right|200px|Αρχιδρυΐδης με την επίσημή του ενδυμασία
Οι **δρυΐδες** (ή και «δρουίδες») αποτελούσαν την ιερατική τάξη στη Βρετανία, Ιρλανδία και Γαλατία και πιθανόν σε άλλα μέρη της Κελτικής δυτικής Ευρώπης κατά την Εποχή του Σιδήρου. Τα έθιμα των Δρυϊδών αποτελούσαν τμήμα του πολιτισμού όλων των φυλετικών ομάδων που ονομάζονταν «Κέλτοι» και «Γαλάται» από τους Έλληνες και «Celtae» and «Galli» από τους Ρωμαίους, λέξεις οι οποίες εξελίχθηκαν στα σύγχρονα Αγγλικά σε «Celtic» και «Gaulish».

Ελάχιστα είναι γνωστά για τους αρχαίους δρυΐδες, διότι δεν άφησαν γραπτά μνημεία και η μόνη απόδειξη της ύπαρξής τους είναι κάποιες αναφορές από Έλληνες και Ρωμαίους συγγραφείς και ιστορίες γραμμένες από μεταγενέστερους Ιρλανδούς συγγραφείς του Μεσαίωνα. Ενώ υπάρχουν αρχαιολογικά ευρήματα σχετικά με τις θρησκευτικές πρακτικές των ανθρώπων της Εποχής του Σιδήρου, ούτε ένα τεχνούργημα ή εικόνα δεν έχει ανακαλυφθεί που μπορεί να συνδεθεί πέρα πάσας αμφιβολίας με τους αρχαίους δρυΐδες. Διάφορες επαναλαμβανόμενες αναφορές στους δρυΐδες εμφανίζονται σε πλήθος Ελληνορωμαϊκών γραπτών, συμπεριλαμβανομένου του ότι προέβαιναν σε ανθρωποθυσίες, πίστευαν σε ένα είδος μετεμψύχωσης και ότι είχαν υψηλή θέση στη Γαλατική κοινωνία. Σχεδόν τίποτα δεν είναι γνωστό σχετικά με την άσκηση της θρησκευτικής λατρείας τους, εκτός της ιεροτελεστίας της βελανιδιάς και του γκυ, όπως περιγράφει ο Πλίνιος ο Πρεσβύτερος.

Η πρώτη γνωστή αναφορά στους δρυΐδες χρονολογείται στο 200 π.Χ., αν και η παλαιότερη περιγραφή προέρχεται από τον Ρωμαίο στρατηγό Ιούλιο Καίσαρα στο *[[Commentarii de Bello Gallico]]* (δεκαετία του 50 π.Χ.). Μεταγενέστεροι Ελληνορωμαίοι συγγραφείς επίσης ανέφεραν τους δρυΐδες, συμπεριλαμβανομένου του Κικέρωνα, του Τάκιτου, Ποσειδώνιου του Ρόδιου, Λουκανού, Πομπόνιου Μελά, Ιππολύτου της Ρώμης, Δίωνα του Χρυσόστομου, Στράβωνα, Διονύσιου του Αλικαρνασσέως, Τιμαγένη και του Πλινίου του Πρεσβύτερου.

Μετά την εισβολή της Ρωμαϊκής Αυτοκρατορίας στη Γαλατία, ο δρυϊδισμός καταστάλθηκε από τη Ρωμαϊκή κυβέρνηση των αυτοκρατόρων του πρώτου αιώνα Τιβέριο και Κλαύδιο και εξαφανίστηκε από τα γραπτά μνημεία μέχρι τον δεύτερο αιώνα, ο Τάκιτος αναφέρει ότι περί το 61 π.Χ. είχε ήδη αρχίσει η καταστολή του δρυϊδισμού και στα Βρετανικά Νησιά.

Οι δρυΐδες εμφανίζονται επίσης σε ορισμένα μεσαιωνικά παραμύθια από την εκχριστιανισμένη Ιρλανδία όπως το *[[Táin Bó Cúailnge]]*, όπου περιγράφονται ως μάγοι οι οποίοι αντιτίθεντο στον Χριστιανισμό.

Οι Δρυΐδες πήραν το όνομα τους από το ιερό δέντρο των Κελτών τη Βελανιδιά (Δρυς), ήταν ιερείς, φιλόσοφοι, νομοθετούσαν αλλά και απένειμαν δικαιοσύνη.

Οι σύγχρονες προσπάθειες επαναδόμησης ή αναβίωσης του δρυϊδισμού τον 18ο και 19ο αιώνα ονομάζεται Νεοδρυϊδισμός.

Οι δρυΐδες έχουν γίνει αρκετά γνωστοί στο ευρύ κοινό μέσα από το κόμικς *[[Αστερίξ]]* των Γκοσινί και Ουντερζό, στο οποίο ένας από τους κύριους χαρακτήρες είναι ο δρυΐδης Πανοραμίξ.

## Παραπομπές
Stuart Piggot (1994), The Druids.Thames and Hudson.


## Εξωτερικοί σύνδεσμοι

* The Druid Tradition

Κατηγορία:Κελτική μυθολογία
Κατηγορία:Αρχαίος κελτικός πολιτισμός
Κατηγορία:Θρησκεία στην κλασική αρχαιότητα
Κατάλογος Ναζιστικών στρατοπέδων συγκέντρωσης

Παρουσιάζεται ένας **κατάλογος των [[Γερμανία|Γερμανικών]] [[Ναζιστικά στρατόπεδα συγκέντρωσης|στρατοπέδων συγκέντρωσης]] και [[Ναζιστικά στρατόπεδα εξόντωσης|εξόντωσης]]** κατά τη διάρκεια του Β' Παγκοσμίου Πολέμου. Τα στρατόπεδα εξόντωσης σημειώνονται με ροζ χρώμα, ενώ τα κυριότερα στρατόπεδα συγκέντρωσης άλλων τύπων σημειώνονται με γαλάζιο.


Κατηγορία:Ολοκαύτωμα
Ιησούς (αποσαφήνιση)

Το όνομα **Ιησούς** μπορεί να αναφέρεται στα παρακάτω λήμματα.

## Πρόσωπα
* Ιησούς του Ναυή
* Ιησούς Χριστός
* Ιησούς, ένας από τους προγόνους του Ιησού Χριστού
* Ιησούς, χριστιανός συνεργάτης του αποστόλου Παύλου

## Τέχνη

* ''Ιησούς'' (ταινία του 2016)

Κατηγορία:Εξελληνισμένες αποδόσεις εβραϊκών λέξεων
Κατηγορία:Αποσαφηνίσεις ονομάτων
Αλαμαννική γλώσσα

Τα **Αλαμαννικά** (*Alemannisch*) είναι η γλώσσα των Αλεμάννων και αποτελούν μια διάλεκτο των Γερμανικών. Ομιλούνται σήμερα από περίπου 10 εκατομμύρια ανθρώπους σε έξι διαφορετικές χώρες: στην Ελβετία, την Αυστρία, το Λίχτενσταϊν, τη Γαλλία, την Ιταλία και τη νότια Γερμανία (οι Γερμανοί του βορρά δεν καταλαβαίνουν τα Αλαμαννικά σχεδόν καθόλου). Παρουσιάζουν αρκετές τοπικές διαφορές, ενώ πλησιάζουν περισσότερο τα χαρακτηριστικά της γερμανική γλώσσας στις πιο βόρειες περιοχές όπου χρησιμοποιούνται. Στην Ελβετία, η Αλαμαννική διάλεκτος που ομιλείται ονομάζεται *Schwyzerdütsch* (*[[Ελβετο-γερμανική διάλεκτος|Ελβετο-γερμανικά]]*) και εμφανίζει μεγάλη ομοιότητα με τις αντίστοιχες διαλέκτους της Γερμανίας *Schwäbisch* (*[[Σουαβική διάλεκτος|Σουαβικά]]*), της Γαλλίας, της Αυστρίας ή του Λίχτενσταϊν, αλλά διαφέρουν στο γεγονός πως χρησιμοποιούνται χωρίς περιορισμούς στην καθημερινότητα. Αντίθετα, στη Γερμανία, την Αυστρία και τη Γαλλία τα αλαμαννικά δεν χαίρουν επίσημης στήριξης. Στη Γαλλία η χρήση ορισμένων διαλέκτων απαγορευόταν στο παρελθόν στα σχολεία, ενώ σήμερα είναι αισθητά περιορισμένη και ρυθμίζεται από τον γαλλικό νόμο 94-665 (1994), γνωστό ως *νόμο Τουμπόν*. 

## Παράδειγμα
Η διαφορά ανάμεσα στα γραφόμενα Γερμανικά και τα Αλαμαννικά.

## Εξωτερικοί σύνδεσμοι

* 


Γλωσσα
Κατηγορία:Διάλεκτοι της γερμανικής γλώσσας
Κατηγορία:Γλώσσες της Γερμανίας
Κατηγορία:Γλώσσες της Ελβετίας
Κατηγορία:Γλώσσες του Λίχτενσταϊν
Κατηγορία:Γλώσσες του Πεδεμοντίου
Κατηγορία:Γλώσσες της Κοιλάδας της Αόστης
Τάμεσις

Στην Κελτική μυθολογία, η Τάμεσις*(Tamesis)* ήταν θεά του νερού, συγκεκριμένα του γλυκού νερού. Το αγγλικό όνομα του ποταμού Τάμεση προήλθε από το όνομα της.

Γλυπτά της Τάμεσις και της Ίσιδας από την Αν Σέιμουρ Ντάμερ μπορούμε να βρούμε στη γέφυρα του Henley-on-Thames, στην Oxfordshire.

Κατηγορία:Κελτική μυθολογία
Μπόγκαρτ

Στην κελτική μυθολογία, **μπόγκαρτ** (αγγλικά: *bogart*, ή και *bogan*, *bogle*, ή *boggle*) είναι ένα οικιακό πνεύμα, μερικές φορές άτακτο, κάποιες άλλες χρήσιμο. Στη βόρεια Αγγλία, τουλάχιστον, υπάρχει η δοξασία ότι το Μπόγκαρτ δεν πρέπει ποτέ να ονομαστεί, γιατί αν του δοθεί ένα όνομα, δεν θα είναι λογικό ή υπάκουο και θα γίνει ανεξέλεγκτο και καταστρεπτικό.

Στην παράδοση της βόρειας Αγγλίας, το μπόγκαρτ είναι πολύ σκανδαλιάρικος τύπος ξωτικού. Λέγεται πως σέρνεται στα κρεβάτια των ανθρώπων τη νύχτα και βάζει το γλοιώδες χέρι του στα πρόσωπά τους. Μερικές φορές βγάζει τα σεντόνια των κρεβατιών, άλλες φορές τραβάει τα αυτιά των ανθρώπων. Αν υπάρχει πέταλο αλόγου κρεμασμένο στην πόρτα του σπιτιού, τότε το μπόγκαρτ δεν θα πλησιάσει.

Θεωρείται επίσης αγροτικό γκόμπλιν, υπεύθυνο για ό,τι χάνεται σε ένα αγρόκτημα. Γι αυτό το λόγο σήμερα η λέξη *μπόγκαρτ* είναι ρήμα που σημαίνει *κλέβω*, *παίρνω περισσότερα από το νόμιμο μερίδιο*, ή *αρνούμαι να μοιραστώ*.

Υπάρχει ένα μεγάλο δημοτικό πάρκο που ονομάζεται Boggart Hole Clough, το οποίο συνορεύει με το Μόστον και το Μπλάκλεϊ στο Μάντσεστερ της Αγγλίας. Το clough είναι λέξη βόρειας διαλέκτου για την απόκρημνη, δασωμένη κοιλάδα. Ένα μεγάλο μέρος του Boggart Hole Clough είναι φτιαγμένο από τέτοιες κοιλάδες και λένε ότι στοιχειώνονται από μπόγκαρτ. Υποτιθέμενες, μυστήριες εξαφανίσεις κατά το πέρασμα του χρόνου, κυρίως στις αρχές του 19ου αιώνα, συχνά αποδίδονταν στο μπόγκαρτ του Clough.

Στον δορυφόρο Πουκ, του Ουρανού, υπάρχει ένας κρατήρας με το όνομα "Bogle". Υπακούοντας στο σύστημα της ονοματοδοσίας που δανείζεται μυθολογικά ονόματα, όλα τα χαρακτηριστικά του δορυφόρου πήραν τα ονόματα τέτοιων πνευμάτων.

Κατηγορία:Κελτική μυθολογία
Κατάλογος νομαρχών Αχαΐας

Ο **Νομάρχης Αχαΐας** ήταν πολιτική θέση δημοσίας διοίκησης, επικεφαλής του νομού Αχαΐας. Ήταν νομικό πρόσωπο δημοσίου δικαίου και αρμοδιότητά του ήταν η διοίκηση των τοπικών ζητημάτων σε επίπεδο νομού. Αρχικά ήταν διορισμένος από την εκάστοτε κυβέρνηση και από το 1994 εκλεγμένος από τον λαό. Η έδρα του νομάρχη ήταν η πόλη της Πάτρας. 

Μετά την επανάσταση του 1821 κρατήθηκε η οθωμανική γεωγραφική διαίρεση και οι πρώτη διοικητές ήταν το 1823 οι Έπαρχοι, με την απελευθέρωση το 1828 ο κυβερνήτης Ιωάννης Καποδίστριας αντικατέστησε τον έπαρχο με τον "Έκτακτο επίτροπο ή διοικητή" και με την έλευση του Βασιλιά Όθωνα δημιουργήθηκαν το 1833 οι Νομοί όπου διορίσθηκαν και οι πρώτοι Νομάρχες. Λόγω διαφόρων διοικητικών μεταρρυθμίσεων η θέση του νομάρχη Αχαΐας διατηρούνταν την περίοδο 1899-1909 και 1936-2010, το 2010 καταργήθηκαν οι Νομοί και η θέση του νομάρχη και το αξίωμα αντικαταστάθηκε από εκείνο του Αντιπεριφερειάρχη.  

## Κατάλογος
### Έκτακτοι επίτροποι

### Νομάρχες

### Αιρετοί νομάρχες

### Αντιπεριφερειάρχες Αχαΐας
Ως συνέχεια των νομαρχών, θα μπορούσαν να θεωρηθούν οι Αντιπεριφερειάρχες. 
### Αιρετοί αντιπεριφερειάρχες

## Δείτε επίσης
*:Κατηγορία:Νομάρχες Αχαΐας

## Παραπομπές και υποσημειώσεις

Αχαιας